ઝડપી બોલર જસપ્રીત બુમરહનુ ટીમમાં પરત આવવુ કપ્તાન કોહલી માટે હુકમનો એક્કો સાબિત થયો. બુમરાહ વનડે શ્રેણી દરમિયાન ઘાયલ થઈ ગયો હતો. જ્યારબાદ ટીમ મેનેજમેંટે તેમને શરૂઆતની 3 ટેસ્ટ મેચમાંથી બહાર કર્યો પણ મહત્વપૂર્ણ મેચ હોવાથી બુમરાહને ત્રીજી ટેસ્ટમાં રમવાની તક આપવામાં આવી જેનો તેમણે પુરો ફાયદો ઉઠાવ્યો. બુમરાહે ઉમેશ યાદવનુ સ્થાન લીધુ. પહેલા દાવમાં બુમરાહે ઈગ્લેંડના બેટ્સમેનોને પોતાની સ્વિંગથી પરેશાન કરવા શરૂ કર્યા અને 2 વિકેટ લીધી. બીજા દાવમાં બુમરાહે ઈગ્લેંડનાં 5 બેટ્સમેનોને પેવેલિયન ભેગા કર્યા અને ભારતને જીત અપાવવાની મહત્વની ભૂમિકા ભજવી.